**Telki Község**

**Polgármestere**

**Előterjesztés**

**Orgona utca szabályozásához kapcsolódó területrendezés**

**(Ingatlanrendezési szerződés – 1022 hrsz.)**

**Az előterjesztés mellékletei**: 2 db

**Az előterjesztést tárgyalja**: ----

A**z előterjesztés elfogadása**: egyszerű többségű szavazatot igényel

Az Orgona utca Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélességének kialakítása érdekében történő telekalakítások ügyével a képviselő-testület rendszeresen foglalkozik.

Az Önkormányzata az elmúlt közel 20 évben több alkalommal próbálta rendezni az ingatlanok helyzetét. 2004.évben több egységre bontva ( egy egységbe 7-8 telek ), azonban sajnálatos módon az esetek nagy részében ez a csoportos rendezés nem vezetett eredményre, mivel egy –egy ingatlantulajdonos ellenállása is meg tudta akasztani a folyamatot.

Ezért a testület úgy döntött, hogy ingatlanonként külön-külön az adott ingatlantulajdonossal történt megegyezést követően rendezi ezeket az ingatlanokat.

A Telki 1022 hrsz-ú ingatlan esetében most sikerült egyeztetni az ingatlantulajdonossal és előkészíteni a szükséges dokumentumokat. ( vázrajz, telekalakítási szerződés )

Az ingatlanrendezésről szóló szerződés tervezet a hatályos Szabályozási Tervvel összhangban van, így a telekhatár-rendezésének akadálya nincs.

Telki, 2018. március 19.

 Deltai Károly

 polgármester

**Határozati javaslat**

**Telki község Önkormányzat**

**Képviselő-testülete**

**/2018. (III. .) Öh. számú**

**Határozata**

**Orgona utca szabályozásához kapcsolódó terület rendezés**

 **(Ingatlanrendezési szerződés– 1022 hrsz.)**

Telki Község Képviselő-testületeaz Orgona utca Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélességének kialakítása érdekében ingatlanrendezési szerződést köt a Telki, Orgona utca 1022 hrsz-ú ingatlan tulajdonosával.

A Képviselő-testület felhatalmazza a polgármestert az ingatlanrendezési szerződés aláírására.

Az ingatlanrendezési szerződés ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

 Jegyző

**Határidő:** 2018. május 31.